Татяна Бек
Гласът ми с нрава се ломеше…

Превод от руски: Светлозар Жеков, 2007

chitanka.info

Гласът ми с нрава се ломеше.

Аз помня студ — не помня лято.

И срам ли, нещо ме държеше

затворена във мен самата.

Мой външен свят —

библиотеки,

тролейбуси и телефони —

примамваха те все пътеки

към неизвестни небосклони!

Не виждах смисъла потаен,

че в мен

душата ми пленена

е истинският свят безкраен —

огромна мъничка вселена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.